CELEX: 62014FN0086
Language: hu
Date: 2014-09-01 00:00:00
Title: F-86/14. sz. ügy: 2014. szeptember 1-jén benyújtott kereset – ZZ és társai kontra Bizottság

3.11.2014   
            
            
               HU
            
            
               Az Európai Unió Hivatalos Lapja
            
            
               C 388/33
            
         2014. szeptember 1-jén benyújtott kereset – ZZ és társai kontra Bizottság
   (F-86/14. sz. ügy)
   2014/C 388/43
   Az eljárás nyelve: angol
   
      Felek
   
   
      Felperesek: ZZ és társai (képviselő: O. Mader ügyvéd)
   
      Alperes: Európai Bizottság
   
      A jogvita tárgya és leírása
   
   Az éves szabadság összes napjának számát csökkentő határozatok megsemmisítése, valamint a személyzeti szabályzatnak az 1023/2013 rendelet 1. cikke 70. pontjával módosított, 2014. január 1-jétől alkalmazandó X. melléklete 6. cikke alkalmazhatatlanságának megállapítása
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperesekkel a Sysper2 rendszeren keresztül közölt, az őket megillető új éves alapszabadságról szóló határozatokat;
            
         
               —
            
            
               nyilvánítsa alkalmazhatatlannak az 1023/2013/EU, Euratom rendelet 1. cikke 70. pontjának a) alpontját, amely módosítja a személyzeti szabályzat X. mellékletének („A harmadik országban szolgálatot teljesítő tisztviselőkre vonatkozó különleges és kivételes rendelkezések”) 6. cikkét, továbbá nyilvánítsa alkalmazhatatlannak a 2013. december 16-i C(2013) 9051 végleges bizottsági határozatot, amennyiben az csökkenti a felpereseket megillető éves szabadság napjainak számát;
            
         
               —
            
            
               semmisítse meg a felperesek panaszainak elutasításáról szóló, 2014. május 23-i R/123/14 bizottsági határozatot, amennyiben az az éves szabadságra vonatkozik;
            
         
               —
            
            
               az alperest kötelezze a költségek viselésére.